Nem robbant az álbomba Kisvárda
Egy általános iskolás szórakozásból arról tájékoztatta a rendőrséget, hogy egy kisvárdai nagyáruházba bombát helyezett el, ami robbanni fog.
Nem robbant, de az elkövető megvalósította a közveszéllyel fenyegetés vétséget. A hívás még 2008. október 31-én érkezett a Miskolci Rendőrkapitányság ügyeletére. A telefonáló röviden közölte, hogy az egyik kisvárdai nagyáruházban bombát helyezett el, ami robbanni fog. Az idevonatkozó szabályok szerint a Miskolci Rendőrkapitányság folytatta le a vizsgálatot. Ennek eredményeként a bűncselekmény elkövetésével egy 15 éves komorói (Szabolcs-Szatmár-Bereg megye) fiú gyanúsítható, aki elismerte tettét. A kihallgatása során elmondta, hogy pusztán szórakozásból hívta a rendőrséget az álfenyegetéssel, s tettét megbánta. A fiatalt február 12-én helyezték előzetes letartóztatásba. Információs háttér: A rendőrség felhívja a figyelmet a közveszéllyel fenyegető kártérítési felelősségére arra, hogy ezen személyeket a felmerült károk vonatkozásában megtérítési kötelezettség terheli! A Büntetőtörvénykönyv alapján a közveszéllyel való fenyegetés: „270/A. § (1) Aki más előtt olyan, a köznyugalom megzavarására alkalmas valótlan tényt állít, hogy közveszéllyel járó esemény bekövetkezése fenyeget, vétséget követ el, és két évig terjedő szabadságvesztéssel, közérdekű munkával vagy pénzbüntetéssel büntetendő.  (2) A büntetés bűntett miatt három évig terjedő szabadságvesztés, ha az (1) bekezdésben írt bűncselekményt radioaktív anyaggal  fenyegetve követik el.  (3) A büntetés az (1) bekezdés esetén három évig, a (2) bekezdés esetén öt évig terjedő szabadságvesztés, ha a közveszéllyel fenyegetés a köznyugalmat súlyosan megzavarta." Tájékoztatott a Miskolci Rendőrkapitányság tájékoztatása alapján: MRFK Kommunikációs Iroda.